b'\n_START_ARTICLE_\nRobert I de Artois\n_START_SECTION_\nVia\xc8\x9ba\n_START_PARAGRAPH_\nRobert a primit provincia Artois ca un apanaj, \xc3\xaen conformitate cu testamentul tat\xc4\x83lui s\xc4\x83u (d. 1226) care prevedea acest lucru odat\xc4\x83 cu atingerea majorit\xc4\x83\xc8\x9bii de c\xc4\x83tre Robert, lucru care s-a petrecut \xc3\xaen anul 1237 (la v\xc3\xa2rsta de 21 de ani). \xc3\x8en 1240, papa Grigore al IX-lea, aflat \xc3\xaen conflict cu \xc3\xaemp\xc4\x83ratul Frederic al II-lea de Hohenstaufen, i-a oferit lui Robert coroana imperial\xc4\x83 \xc3\xaen opozi\xc8\x9bie cu Frederic, \xc3\xaens\xc4\x83 contele francez a refuzat s\xc4\x83 emit\xc4\x83 preten\xc8\x9bii asupra acestui titlu.\n_START_SECTION_\nMoartea\n_START_PARAGRAPH_\nRobert a murit pe c\xc3\xa2nd se afla la comanda unui atac \xc3\xaendr\xc4\x83zne\xc8\x9b la Al Mansurah, \xc3\xaen cadrul Cruciadei a \xc8\x99aptea. El \xc8\x99i cavalerii templieri au continuat atacul p\xc3\xa2n\xc4\x83 \xc3\xaen interiorul ora\xc8\x99ului, fiind atra\xc8\x99i pe str\xc4\x83zile str\xc3\xa2mte ale acestuia. Potrivit cronicarului Jean de Joinville, Robert s-a ap\xc4\x83rat o vreme \xc3\xaentr-o cas\xc4\x83 din ora\xc8\x99, \xc3\xaens\xc4\x83 \xc3\xaen cele din urm\xc4\x83 a fost cople\xc8\x99it \xc8\x99i ucis de c\xc4\x83tre mameluci. Conform cronicii lui Matei Paris, el s-ar fi acoperit de ru\xc8\x99ine \xc3\xaen momentul culminant al b\xc4\x83t\xc4\x83liei \xc8\x99i s-a \xc3\xaenecat pe c\xc3\xa2nd \xc3\xaencerca s\xc4\x83 traverseze un r\xc3\xa2u numit Thanis (unul dintre bra\xc8\x9burile Nilului). \xc3\x8en Egipt exista convingerea c\xc4\x83 ar fi fost ucis chiar de c\xc4\x83tre sultanul mameluc Qutuz.'